Rødt er åndenes og martyrenes farge. Fargen symboliserer ild og blod. Rødt er også et sekulært symbol for kjærlighet. Grønt blir brukt for å symbolisere liv og vekst. I kristen tro symboliserer grønn det evige liv, som Jesus lover de troende. Det er herfra at man har skikken med å ha et tre inne i stuen. Da bruker man et tre som ikke mister grønnfargen. Fiolett symboliserer forberedelse og venting, og er med det fastetidens farge. I adventstiden symboliserer fiolett at vi venter på og forbereder oss til Jesu fødsel.